Az EGT-Vegyesbizottság 33/94 határozata

(1994. december 15.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás II. mellékletét az EGT-megállapodás 47. jegyzőkönyvének és egyes mellékleteinek módosításáról szóló, 1994. március 21-i 7/94 EGT-vegyesbizottsági határozat [1] módosította;

mivel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendeletben a harmadik országokból a Közösségbe irányuló behozatalra előírt ellenőrzési tanúsítványra vonatkozó részletes szabályok megállapításáról szóló, 1992. november 30-i 3457/92/EGK bizottsági rendeletet [2] be kell építeni a Megállapodásba;

mivel a mezőgazdasági termékek ökológiai termeléséről, valamint a mezőgazdasági termékeken és élelmiszereken az erre utaló jelölésekről szóló 2092/91/EGK rendelet 11. cikke (1) bekezdésének az egyes harmadik országokból történő behozatalra vonatkozó alkalmazási időpontjának elhalasztásáról szóló, 1992. december 22-i 3713/92/EGK bizottsági rendeletet [3] be kell építeni a Megállapodásba;

mivel a mezőgazdasági termékek ökológiai termeléséről, valamint a mezőgazdasági termékeken és élelmiszereken az erre utaló jelölésekről szóló 2092/91/EGK rendelet VI. mellékletének módosításáról szóló, 1994. március 2-i 468/94/EK bizottsági rendeletet [4] be kell építeni a Megállapodásba;

mivel a mezőgazdasági termékek ökológiai termeléséről, valamint a mezőgazdasági termékeken és élelmiszereken az erre utaló jelölésekről szóló 2092/91/EGK rendelet 11. cikke (1) bekezdésének az egyes harmadik országokból történő behozatalra vonatkozó alkalmazási időpontjának elhalasztásáról szóló 3713/92/EGK bizottsági rendelet módosításáról szóló, 1994. március 28-i 688/94/EGK bizottsági rendeletet [5] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

(1) A Megállapodás II. melléklete XII. fejezetének 54b. pontja (2092/91/EGK tanácsi rendelet) a 2083/92/EGK bizottsági rendelet (392 R 2083) és a 2608/93/EGK (393 R 2608) között a következő francia bekezdésekkel egészül ki:

"- 392 R 3457: A Bizottság 1992. november 30-i 3457/92/EGK rendelete (HL L 350., 1992.12.1., 56. o.),

- 392 R 3713: A Bizottság 1992. december 22-i 3713/92/EGK rendelete (HL L 378., 1992.12.23., 21. o.)."

2. A kiigazítások előtt a következő francia bekezdésekkel egészül ki:

"- 394 R 0468: A Bizottság 1994. március 2-i 468/94/EK rendelete (HL L 59., 1994.3.3., 1. o.),

- 394 R 0688: A Bizottság 1994. március 28-i 688/94/EK rendelete (HL L 84., 1994.3.29., 9. o.)."

2. cikk

A 3457/92/EK bizottsági rendelet, a 3713/92/EGK bizottsági rendelet, a 468/94/EGK bizottsági rendelet, a 688/94/EGK bizottsági rendelet finn, izlandi, norvég és svéd nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 1995. február 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1994. december 15-én.

az EGT-Vegyesbizottság részéről

az elnök

H. Hafstein

[1] HL L 160., 1994.6.28., 1. o.

[2] HL L 350., 1992.12.1., 56. o.

[3] HL L 378., 1992.12.23., 21. o.

[4] HL L 59., 1994.3.3., 1. o.

[5] HL L 84., 1994.3.29., 9. o.

--------------------------------------------------